આ મામલે કોંગ્રેસના પ્રદેશ પ્રમુખ ભરતસિંહ સોલંકીએ જણાવ્યું હતું કે બાબુભાઈનું રાજીનામું સ્વીકારવાનો કોઈ સવાલ જ નથી. બાબુભાઈ મહેનતું વકીલ છે, તેમની સવાઓ ગુજરાત અને સામાન્ય લોકોને મળે છે. તેઓ કોંગ્રેસના આગેવાન તરીકે કામ કરે છે. સહકારી કે અન્ય કાનૂની ગુંચવણનો ઉકેલ ફી લીધા વિના કરે છે. તે સદાય કોંગ્રેસ પક્ષ સાથે રહ્યા છે. બાબુભાઈની નારાજગી કોઈ વ્યક્તિગત ન હતી. તેમને કોંગ્રેસના નેતાઓએ સમજાવ્યા છે. જેમની લાગણીઓને બાબુભાઈએ માન આપ્યું છે, અને કોંગ્રેસને સેવા આપવાની વાત તેમણે સ્વીકારી છે. માંગુકિયાએ જણાવ્યું હતું કે પાસના કાર્યકરે કોઈ ટિકિટ માંગી ન હતી. મારી કોઈ પોતાની કોઈ શરતો ન હતી. બધી બાબતોની જાહેરમાં ચર્ચા કરવી યોગ્ય નથી.